लगता है अब पत्रकारों की नियुक्ति भी किसी वेटलिफ्टर या पहलवान की तरह किलो वर्ग के आधार पर होगी. इसकी शुरुआत की है भोपाल स्थित एशिया के पहले हिंदी पत्रकारिता को समर्पित माखनलाल विश्वविद्यालय के वर्तमान और चर्चित कुलपति कुठियाला ने. माखनलाल में जिम का शुभारंभ किया गया है… जहाँ भावी पत्रकार शरीर सौष्ठव का प्रदर्शन करते नजर आएंगे. पहले ही अपनी हड़तालों और हंगामों के चलते प्रसिद्ध इस विश्वविद्यालय में कोई आश्चर्य नहीं अगर पत्रकारों के मारपीट के किस्से सामने आएँ.